b'\n_START_ARTICLE_\nStudy Abroad\n_START_PARAGRAPH_\nStudy Abroad on tanskalaisl\xc3\xa4ht\xc3\xb6inen englanninkielinen riippumaton opiskelijalehti, joka ilmestyy Islannissa, Norjassa, Tanskassa, Ruotsissa ja Suomessa. Viisi kertaa vuodessa ilmestyv\xc3\xa4n lehden painom\xc3\xa4\xc3\xa4r\xc3\xa4 on 121\xc2\xa0000._NEWLINE_Pohjoismaisissa oppilaitoksissa ilmaiseksi jaeltava (my\xc3\xb6s yksityishenkil\xc3\xb6ille tilauspohjaisesti) lehti keskittyy ulkomaanopiskeluun ja opiskelijavaihtoon, ja sill\xc3\xa4 on kirjeenvaihtajia Pohjoismaissa, merkitt\xc3\xa4vimmiss\xc3\xa4 l\xc3\xa4nsimaissa sek\xc3\xa4 Ven\xc3\xa4j\xc3\xa4ll\xc3\xa4. Study Abroadin p\xc3\xa4\xc3\xa4toimittaja on Christina Qvistgaard._NEWLINE_Tabloidiformaatissa julkaistava lehti on mainosrahoitteinen, mink\xc3\xa4 johdosta eri korkeakoulujen mainokset t\xc3\xa4ytt\xc3\xa4v\xc3\xa4t suuren osan lehdest\xc3\xa4.'